CELEX: 62016CN0334
Language: hr
Date: 2016-06-15 00:00:00
Title: Predmet C-334/16: Zahtjev za prethodnu odluku koji je 15. lipnja 2016. uputio Audiencia Provincial de Albacete (Španjolska) – José Luís Núñez Torreiro protiv Seguros Chartis Europe S.A.

22.8.2016   
            
            
               HR
            
            
               Službeni list Europske unije
            
            
               C 305/17
            
         Zahtjev za prethodnu odluku koji je 15. lipnja 2016. uputio Audiencia Provincial de Albacete (Španjolska) – José Luís Núñez Torreiro protiv Seguros Chartis Europe S.A.
   (Predmet C-334/16)
   (2016/C 305/25)
   Jezik postupka: španjolski
   
      Sud koji je uputio zahtjev
   
   Audiencia Provincial de Albacete
   
      Stranke glavnog postupka
   
   
      Žalitelj: José Luís Núñez Torreiro
   
      Druga stranka u postupku: Seguros Chartis Europe S.A.
   
      Prethodna pitanja
   
   
               1.
            
            
               Može li se pojam „upotreba (prometovanje) vozila” – ili „činjenica upotrebe (prometovanja)” – kao rizik osiguranja od građanskopravne odgovornosti zbog upotrebe i prometovanja motornih vozila na koji upućuje zakonodavstvo Unije (uključujući Direktivu 2009/103/EZ Europskog parlamenta i Vijeća od 16. rujna 2009., članak 3.) (1) nacionalnim zakonodavstvom države članice definirati drukčije od onoga kako je određeno zakonodavstvom Unije.
            
         
               2.
            
            
               U slučaju pozitivnog odgovora, može li se iz tog pojma (pored određenih osoba, vozila s određenim pločicama ili određenih vrsta vozila, kako je to predviđeno člankom 5. stavcima 1. i 2. navedene direktive) isključiti slučajeve upotrebe (prometovanja) ovisno o mjestu na kojem se odvija, na primjer na cestama ili terenima koji „nisu prikladni” za upotrebu (prometovanje).
            
         
               3.
            
            
               U istom slučaju, može li se iz pojma „činjenica upotrebe (prometovanja)” isključiti određene aktivnosti vozila u vezi s njegovom namjenom (na primjer, njegova upotreba u svrhu sporta, industrije ili poljoprivrede) ili u vezi s namjerom vozača (kao što može biti slučaj počinjenja namjernog kaznenog djela vozilom).
            
         
      (1)  Direktiva 2009/103/EZ Europskog parlamenta i Vijeća od 16. rujna 2009. u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti, SL L 263, str. 11. (SL, posebno izdanje na hrvatskom jeziku, poglavlje 6., svezak 7., str. 114.)